cyanic-selkie/wikianc huggingface dataset:
সেলিনা হোসেন
জন্ম ও শিক্ষা জীবন
সেলিনা হোসেন ১৯৪৭ সালের ১৪ জুন রাজশাহী শহরে জন্মগ্রহণ করেন। তার পৈতৃক নিবাস লক্ষ্মীপুর জেলার হাজিরপাড়া গ্রামে। বাবা এ কে মোশাররফ হোসেনের আদিবাড়ি নোয়াখালী হলেও চাকরিসূত্রে বগুড়া ও পরে রাজশাহী থেকেছেন দীর্ঘকাল; কাজেই সেলিনাকে একেবারে ছেলেবেলায় নোয়াখালীতে বেশিদিন থাকতে হয়নি। সেলিনা হোসেনের মায়ের নাম মরিয়ম-উন-নিসা বকুল। মোশাররফ-মরিয়ামুন্ননেছা দম্পতির সব মিলিয়ে নয় ছেলেমেয়ে। সেলিনা ভাইবোনদের মধ্যে চতুর্থ।
শিক্ষাজীবন
সেলিনা ১৯৫৪ সালে বগুড়ার লতিফপুর প্রাইমারি স্কুলে তৃতীয় শ্রেণিতে ভর্তি হন। ১৯৫৯ সালে রাজশাহীর প্রমথনাথ (পি.এন) গালর্স স্কুলে অষ্টম শ্রেণিতে ভর্তি হন। ১৯৬২ সালে তিনি এখান থেকে মাধ্যমিক সম্পন্ন করেন। পরবর্তীতে ১৯৬৪ সালে রাজশাহী মহিলা কলেজে ভর্তি হন। কলেজ জীবন শেষ করে বাংলা ভাষা ও সাহিত্য নিয়ে ভর্তি হন রাজশাহী বিশ্ববিদ্যালয়ে। রাজশাহী বিশ্ববিদ্যালয় থেকে ১৯৬৭ সালে বি.এ. অনার্স এবং ১৯৬৮ সালে এম.এ. পাস করেন।
কর্মজীবন
সেলিনা ১৯৭০ সালে বাংলা একাডেমির গবেষণা সহকারী হিসেবে কর্মজীবন শুরু করেন। এর পূর্বে তিনি বিভিন্ন পত্রিকাতে উপসম্পাদকীয়তে নিয়মিত লিখতেন। কর্মরত অবস্থায় তিনি বাংলা একাডেমির 'অভিধান প্রকল্প', 'বিজ্ঞান বিশ্বকোষ প্রকল্প', 'বিখ্যাত লেখকদের রচনাবলী প্রকাশ', 'লেখক অভিধান', 'চরিতাভিধান' এবং 'একশত এক সিরিজের' গ্রন্থগুলো প্রকাশনার দায়িত্ব পালন করেন। এছাড়াও ২০ বছরেরও বেশি সময় 'ধান শালিকের দেশ' পত্রিকা সম্পাদনা করেন। তিনি ১৯৯৭ সালে বাংলা একাডেমির প্রথম মহিলা পরিচালক হন। ২০০৪ সালের ১৪ জুন চাকুরি থেকে অবসর নেন।বাংলা একাডেমির বর্তমান সভাপতি হিসেবে দায়িত্বে নিয়োজিত আছেন সেলিনা হোসেন। ৩ ফেব্রুয়ারি ২০২২ তাকে সভাপতি হিসেবে নিয়োগ দিয়ে প্রজ্ঞাপন জারি করা হয়। তার প্রথম গল্পগ্রন্থ উৎস থেকে নিরন্তর প্রকাশিত হয় ১৯৬৯ সালে। তার মোট উপন্যাসের সংখ্যা ৩৫টি, গল্প গ্রন্থ ১৩টি, ২২টি শিশু-কিশোর গ্রন্থ এবং প্রবন্ধের গ্রন্থ ১০টি।এছাড়াও ১৩টি সম্পাদনা গ্রন্থ প্রকাশ করেছেন।
উপন্যাস
{{columns-list|colwidth=15em|
ইংরেজিতে অনূদিত উপন্যাস
}}
জোন অব আর্ক
জোন অফ আর্ক (জানুয়ারি ৬, ১৪১২ – মে ৩০, ১৪৩১) পরাধীন ফ্রান্সের মুক্তিদাত্রী বীরকন্যা এবং রূপকথাতুল্য এক নেত্রী। জান্ দার্ক(Jeanne ď Arc), যিনি ইংরেজিতে Joan Of Arc নামে পরিচিত। ইংরেজদের সঙ্গে শতবর্ষ ব্যাপী যুদ্ধ এর(১৩৩৭-১৪৫৩) সময় তিনি ফ্রান্সের সৈন্যবাহিনীকে নেতৃত্ব দেন। তার স্মরণে ফ্রান্সে অনেক স্মৃতিসৌধ নির্মিত হয়েছে।তার বন্ধু ছিলেন অর্ক গাইন। ১৪৩১ খ্রিস্টাব্দের ৩০ মে জোন অফ আর্ক কে আগুনে পুড়িয়ে হত্যা করা হয়েছিল।
জন্ম
মিউজ নদীর তীরে দঁরেমি গ্রামের এক সাধারণ কৃষক পরিবারে ১৪১২ সালে তিনি জন্মগ্রহণ করেন। ফ্রান্স তখন ইংরেজদের শাসনাধীন ছিল। ইংল্যান্ডের রাজা পঞ্চম হেনরির(১৩৮৭-১৪২২) পুত্র ষষ্ঠ হেনরি(১৪২১-১৪৭১) ফ্রান্সের সিংহাসনে আরোহণ করলে ফ্রান্সের রাজা সপ্তম চার্লস পালিয়ে যান।
দৈববাণী শোনা এবং রাজার সাথে সাক্ষাৎ
জোন লেখাপড়া জানতেন না। কথিত আছে, মাত্র তের বছর বয়সে মাঠে ভেড়ার পাল চরাবার সময় তিনি দৈববাণী শুনতে পান যে তাকে মাতৃভূমির স্বাধীনতা পুনরুদ্ধার ও ফ্রান্সের প্রকৃত রাজাকে ক্ষমতায় পূনর্বহাল করার জন্য প্রধান ভূমিকা পালন করতে হবে। এই দৈববানী তার জীবনকে আমূল পালটে দেয়।
এর পর জোন অনেক চেষ্টা করে ফ্রান্সের পলাতক রাজা সপ্তম চার্লসের সঙ্গে দেখা করেন এবং দেশের স্বাধীনতা পুনরুদ্ধারের জন্য তার কাছে সৈন্য প্রার্থনা করেন। রাজা প্রথমে অবজ্ঞা প্রদর্শন করলেও যাজক সম্প্রদায়ের পরামর্শে জোনকে সৈন্যসাহায্য দিতে সম্মত হন।
জোনের অভিযান
জোন সাদা পোশাক পরিধান করে একটি সাদা ঘোড়ায় চড়ে পঞ্চক্রুশধারী তরবারি হাতে ৪০০০ সৈন্য নিয়ে ১৪২৯ সালের ২৮শে এপ্রিল অবরুদ্ধ নগরী অরলেয়াঁয় প্রবেশ করেন। প্রথম আক্রমণেই তারা জয়লাভ করেন এবং এরপর তাদের একের পর এক সাফল্য আসতে থাকে। কিছুদিনের মধ্যেই তারা ইংরেজ সৈন্যদের কবল থেকে তুরেলবুরুজ শহর উদ্ধার করেন। এর পর পাতে'র যুদ্ধেও ইংরেজরা পরাজিত হয়। জুন মাসে জোন তার সৈন্যবাহিনী নিয়ে শত্রুদের ব্যূহ ভেদ করে রীইঁ(Reims) নগরী অধিকার করেন। এরপর ১৬ই জুলাই সপ্তম চার্লস ফ্রান্সের রাজা হিসেবে আবার সিংহাসনে অভিষিক্ত হন এবং এভাবে জোন ফ্রান্সকে স্বাধীনতার পথে এগিয়ে দেন। জোনের মাধ্যমে ফ্রান্স ইংল্যান্ডের মধ্যকার শতবর্ষ ব্যাপী যুদ্ধ অবসান ঘটে।
জোনের বিরুদ্ধে ষড়যন্ত্র ও হত্যা
ফ্রান্সের স্বাধীনতার পর ইংরেজরা জোনকে জব্দ করার ফন্দি আঁটতে থাকে। কঁপিঞ্যান্(Compiègne) শহরের বহির্ভাগে শত্রুসৈন্যদের ওপর আক্রমণকালে ফ্রান্সের রাজনৈতিক দল বার্গেন্ডি-কর্মীদের বিশ্বাসঘাতকতার সুযোগ নিয়ে ইংরেজরা জোনকে আটক করতে সক্ষম হয়। তারপর এক ইংরেজ পাদ্রির অধীনে তার বিচারকাজ চলে। বিচারে তার কার্যকলাপকে প্রচলিত ধর্মমতের বিরোধী আখ্যা দিয়ে তাকে 'ডাইনি' সাব্যস্ত করা হয়। আইনে এর শাস্তির বিধান ছিল জীবন্ত পুড়িয়ে মারা। এই রায় অনুসারে জোনকেও তাই ১৪৩১ খ্রিষ্টাব্দে জীবন্ত পুড়িয়ে মারা হয়। তার নির্মম হত্যাকাণ্ডের পর ফরাসিরা চিরতরে ফ্রান্সে ইংরেজদের সকল অধিকার ও চিহ্ন মুছে দেয়ার প্রয়াস পায়। পৃথিবীর ইতিহাসে জোন অফ আর্ক এক প্রেরণার নাম।
ইউয়ান ৎসে লি
জীবনী
লি ন্যাশনাল তাইওয়ান ইউনিভার্সিটি থেকে ১৯৫৯ সালে বিএসসি ডিগ্রি অর্জন করেন। তিনি ন্যাশনাল সিং হুয়া ইউনিভার্সিটি থেকে ১৯৬১ সালে এমএস এবং ইউনিভার্সিটি অব ক্যালিফোর্নিয়া, বার্কলে থেকে ১৯৬৫ সালে পিএইচডি ডিগ্রি অর্জন করেন। তিনি ১৯৬৮ সালে শিকাগো বিশ্ববিদ্যালয় এ শিক্ষক হিসেবে যোগদান করেন। তিনি ১৯৭৪ সালে ইউনিভার্সিটি অব ক্যালিফোর্নিয়া, বার্কলেতে রসায়নের অধ্যাপক এবং লরেন্স বার্কলি ন্যাশনাল ল্যাবরেটরি এর প্রিন্সিপাল ইনভেস্টিগেটর হিসেবে যোগদান করেন।
রানী আলিয়া আন্তর্জাতিক বিমানবন্দর
পুরাতুন দুটি যাত্রী টার্মিনাল ও একটি কার্গো টার্মিনালের পরিবর্তে ২০১৩ সালে একটি অত্যাধুনিক টার্মিনাল উদ্বোধন করা হয় ২০১৩ সালের মার্চ মাসে। আগের তিনটি টার্মিনালের পরিবর্তে একটি নতুন টার্মিনাল কার্যক্রম শুরু করে।
ইতিহাস
রানী আলিয়া আন্তর্জাতিক বিমানবন্দর (QAIA) তৈরি হয়েছিল ১৯৮৩ সালে। ক্রমবর্ধমান যাত্রী চাপ সামলাতে না পেরে। এই সময়ে যাত্রী প্রবৃদ্ধি ছিল বছরে প্রায় ২৫~৩০%। ১৯৮১ সালে যাত্রীর পরিমান ছিল ২৩ লাখেরও বেশি, কার্গো ৬২,০০০ টন এবং বিমান চলাচল প্রায় ২৭,০০০ টি।
জর্ডানিয় পরিবহন মন্ত্রণালয় সুদূরপ্রসারী যাত্রী সংখ্যা চিন্তা করে একটি নতুন আন্তর্জাতিক বিমানবন্দর বানানোর পরিকল্পনা করে। এই বিমানবন্দর তৈরিতে খরচ ধরা হয় ৮.৪ জর্ডানিয় দিনার। বছরে ৩৫ লাখ যাত্রী পরিবহন সুবিধাসহ।
রানী আলিয়া আন্তর্জাতিক বিমানবন্দর জর্ডানের প্রধান প্রবেশপথ এবং আন্তর্জাতিক বিমানসংস্থাগুলির মধ্যপ্রাচ্যে প্রবেশের আগে যাত্রাবিরতির স্থান। ২০১২ সালে, এই বিমানবন্দর ৬০ লাখ যাত্রী এবং ৪০টি আন্তর্জাতিক বিমানসংস্থাকে সেবা দিয়েছে।
পরিসংখ্যান
থাম্ব|নতুন টার্মিনাল ভবন থাম্ব|্নতুন বিমানবন্দর থাম্ব|অ্যাপ্রন ওভারভিউ
দ্য ফিঙ্কলার কোশ্চেন
কাহিনী সংক্ষেপ
দ্য ফিঙ্কলার কোশ্চেন উপন্যাসে তিনটি প্রধান চরিত্রের মধ্যে একজন জুলিয়ান ট্রেসলাভ। সে বিবিসির সাবেক শিল্প প্রযোজক, বর্তমানে চরমভাবে হতাশাগ্রস্ত। সে ইহুদি নয়, এমনকি ধার্মিকও নয় ; তবু মনে মনে সে ইহুদি হওয়ার ইচ্ছা লালন করে। তার দু'জন ঘনিষ্ঠ বন্ধুর মধ্যে একজন স্যাম ফিঙ্কলার এবং অন্যজন লিবর সেভিচ। এ দু'জনই ইহুদি। জুলিয়ান ট্রেসলাভের স্কুলের বন্ধু স্যাম ফিঙ্কলার এবং স্যাম ও জুলিয়ানের প্রাক্তন শিক্ষক লিবর সেভিচ। পরে স্যাম ফিঙ্কলার একজন দার্শনিক এবং ব্রডকাস্টার হিসেবে সুনাম অর্জন করেন। অন্যদিকে লিবর একজন প্রাক্তন শোবিজ সাংবাদিক। সম্প্রতিকালে দু'জনেই বিপত্নীক। এদের বৈশিষ্ট্য হলো দুজনেই স্ব স্ব পরিমণ্ডলের বাইরেও উপস্থিত বুদ্ধিমত্তার পরিচয় দিতে সক্ষম।
চেক বংশোদ্ভূত লিবর বিয়ের পর অনেক বছর স্ত্রী মালকির সঙ্গে ঘর-সংসার করেছে। তাদের দাম্পত্য জীবন ছিল সুখ-শান্তিতে পরিপূর্ণ। মালকি শুধু ভালো গৃহিনীই ছিল না সে ছিল ভালো পিয়ানোবাদক। আশি বছর বয়সে তার মৃত্যু হয়। স্ত্রীর স্মৃতিকে লিবর এমনভাবে তার ফ্ল্যাটে সাজিয়ে রেখেছে যে দেখলে মনে হবে মালকি এখনও জীবিত। সে রোমান্টিক, আবেগপ্রবণ এবং কেতাদুরস্ত ইউরোপীয়।
অন্যদিকে ফিঙ্কলার তার স্ত্রীবিয়োগের পর থেকে দুঃখ-কষ্টকে বুকের ভেতর চেপে রেখেছে। ক্যান্সারে আক্রান্ত হয়ে তার স্ত্রী মারা যায় অল্প বয়সে। ফিঙ্কলার একজন কামুক, ইতর মনের মানুষ, উদ্ধত এবং এক কথায় খাঁটি ব্রিটিশ বলতে যা বোঝায় আর-কি।
অন্যদিকে ট্রেসলাভ তার স্বভাবী কারণে জন্য কোনো রমণীর সাহচর্য অর্জ্জনে সক্ষম হয় নি। তাই ফিঙ্কলার এবং লিবর তাকে 'অনারারি' বিপত্নীক আখ্যা দিয়েছে। ট্রেসলাভ ভাবে ইহুদি হলে তাকে এ আখ্যা পেতে হতো না।
তারা ঘনিষ্ঠ বন্ধু, মাঝে-মধ্যেই একত্রে আড্ডায় বসে। একদিন সন্ধ্যায় তিনজন মিলে লিবরের লন্ডনের ফ্ল্যাটে ডিনার খাচ্ছিলেন। সে সময় তারা অতীত জীবন নিয়ে গাল-গল্পে মেতে উঠেছিল। ট্রেসলাভ অন্য দু'জনের জীবনের দুঃখজনক ঘটনাবলি শুনে বিমর্ষ বোধ করে। মধ্যরাতে বাড়ি ফেরার পথে সে দেখে, বেহালা বিক্রির দোকানের চেনা লোকটিকে কারা যেন আক্রমণ করেছে। এ ঘটনা দেখার পর তার মনে প্রশ্ন জাগে, সে কে এবং কেন? শেষ পর্যন্ত এ প্রশ্নটাই ট্রেসলাভরের জীবনকে সম্পূর্ণ পাল্টে দেয়।
নিজের জীবন নিয়ে তার মনোমধ্যে যে ক্ষোভ-দুঃখ ছিল তা উবে যেতে থাকে। সে ভাগ্যের সঙ্গে নিজের ইচ্ছাকে মানিয়ে নিতে সক্ষম হয়।
আটলান্টিক তিনলেজা কই
বিস্তৃতি
এই মাছ প্রশান্ত মহাসাগর, বঙ্গোপসাগর, ভূমধ্যসাগর, আমেরিকা, আর্জেন্টিনা, জাপান, ফিজি ও ট্রুভ্যালু অঞ্চলে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়। মোহনায় প্রচুর পরিমাণে এই মাছ ধরা পড়ে।
ধর্ম মান তুলাধর
থাম্ব|ধর্ম মান তুলাধর, ১৯৩৫ থাম্ব|কাঠমান্ডুর স্বয়ম্ভু স্তূপ, সংস্কারের অব্যবহিত পর, আনুমানিক ১৯২০ থাম্ব|কাঠামান্ডুর তনলাছিতে ধর্ম মান তুলাধরের নিবাস ধর্ম মান তুলাধর (দেবনাগরী: धर्म मान तुलाधर) (৪ আগস্ট ১৮৬২ – ২৪ আগস্ট ১৯৩৮) হলেন একজন নেপাল ব্যবসায়ী এবং সমাজহিতৈষী। তিনি নেপালের কাঠমান্ডুর অন্যতম পবিত্র স্থান স্বয়ম্ভু স্তূপের সংস্কারকার্যের জন্য অধিক পরিচিত।
ধমান সাহু (धमां साहु) নামে সুপরিচিত তুলাধর স্বয়ম্ভুর সংস্কার কাজে নেতৃত্ব দেন, যা ১৯১৮ থেকে ১৯৩১ পর্যন্ত চলমান ছিল। এটি ছিল ২০১০ সালে স্বয়ম্ভুর পুনর্সংস্কারের পূর্বের সর্বশেষ সম্পূর্ণ সংস্কার প্রকল্প।
তিব্বতে বাণিজ্য
১৮৯৮ খ্রিষ্টাব্দে কাঠমান্ডুতে ফিরে আসার পর তিনি বৌদ্ধদের সমর্থন দিতে থাকেন। তিনি নেপালে তীর্থযাত্রী হিসেবে আসা তিব্বতীয় লামাদের জন্য ব্যবস্থা করে দিতেন এবং তাদের ধর্মোপদেশ দানের সুবিধা করে দিতেন। এর মধ্যে সবচেয়ে উল্লেখযোগ্য হলো ১৯২৪ খ্রিষ্টাব্দে কিয়াংতসে লামার কাঠমান্ডু গমন।
স্বয়ম্ভুর পুনঃপ্রতিষ্ঠা
তিব্বতী লামা সর্বশ্রী শাক্যশ্রী স্বয়ম্ভূর পুনঃপ্রতিষ্ঠার জন্য ধর্ম মানকে উপদেশ দেন। ১৯১৮ খ্রিষ্টাব্দে রাজা এবং প্রধানমন্ত্রীর অনুমতিক্রমে তিনি স্বয়ম্ভূর সংস্কারকাজ শুরু করেন। তুলাধর এ কাজের অন্যতম প্রধান অনুদানকারী ছিলেন। এছাড়া নেপাল, তিব্বত, ভুটান এবং সিকিমের লামা ও তীর্থযাত্রীদের ব্যাপক অনুদান করেন।
সম্পূর্ণ স্তূপটিই পুনর্নির্মাণ করা হয়। সর্পিলাকার কুণ্ডলীটি অপসারণ করে পুনর্প্রতিষ্ঠা করা হয়। কেন্দ্রীয় দণ্ডটির নবায়ন করা হয়। ধর্ম মান স্তূপের উপরের অংশ নবায়নের খরচ বহন করেন, যেখানে তার ভাই হর্ষ সুন্দর, রাম সুন্দর এবং কাঠমান্ডুর অসন ধলাসিক্বের পুষ্প সুন্দর তুলাধর মূল স্তূপ পাদদেশের চারপাশের নয়টি স্তূপ সংস্কারের খরচ বহন করে।
তাম্রমণ্ডিত গম্বুজে পাঁচটি বৌদ্ধ মন্দির স্থাপন করা হয়, বৈরোচন বুদ্ধের একটি নতুন মূর্তি স্থাপন করা হয় এবং তারার মূর্তি স্থাপনের জন্য আরও চারটি মন্দির নির্মাণ করা হয়। স্তূপের চারপাশে এক সারি প্রার্থনা চক্র স্থাপন করা হয়।
সম্পূর্ণ প্রকল্পের প্রধান প্রকৌশলী ছিলেন জোগবীর স্থাপিত। এই সংস্কারকাজ তিন বছর ব্যাপী স্থায়ী ছিল। স্বয়ম্ভূর কাজ শুরু ও সমাপ্তির পর নেওয়ার যাজক এবং তিব্বতী লামারা বেশ কিছু পৃথক ধর্মীয় আচার পালন করেন।
কিন্দু বহার সংস্কার
১৯২৬ খ্রিষ্টাব্দে তুলাধর কিন্দু বহার সংস্কারের পৃষ্ঠপোষকতা করেন। কিন্দু বহা স্বয়ম্ভূ টিলার পাদদেশে অবস্থিত একটি সপ্তদশ শতকের দরবারখানা, যা ধ্বংসের দ্বারপ্রান্তে পৌঁছেছিল। এই মঠটি পরবর্তীতে থেরোবাদী বৌদ্ধধর্মের কেন্দ্রে পরিণত হয়। নেপালে থেরোবাদের পুনর্জাগরণের সূত্রপাত এখান থেকেই ঘটে। সরকার সন্ন্যাসীদের দেশত্যাগে বাধ্য করে আন্দোলন দমনের চেষ্টা করেছিল।
কারাবরণ
থেরোবাদী বৌদ্ধধর্মের পুনর্জাগরণে তুলাধরের সম্পৃক্ততা সরকারকে ক্ষুব্ধ করে। ১৯৩১ খ্রিষ্টাব্দে তিনি অরক্ষণশীল ধর্ম প্রচারের জন্য ধম্মালোক মহাস্থবির, কবি চিত্তধর হৃদয়, যোগবীত সিং কংসকার প্রমুখ ১১ জন ব্যক্তির সাথে কারবরণ করেন।
যোনা
ইহুদিধর্মে যোনার গল্পটি তেসুভা শিক্ষার প্রতিনিধিত্ব করে, যা ঈশ্বরের কাছে অনুশোচনা করার এবং ক্ষমা করার ক্ষমতা। নূতন নিয়মে নাসরতীয় যীশু নিজেকে “যোনার চেয়ে বড়” বলে ডাকে এবং ফরীশীদের প্রতিশ্রুতি দিয়েছেন “যোনার চিহ্ন”, যা তার পুনরুত্থান। প্রাথমিক খ্রিস্টান দোভাষী যোনাকে যীশুর জন্য এক প্রকার হিসাবে দেখেছিলেন। যোনাকে ইসলামে নবী ইউনুস হিসাবে গণ্য করা হয় এবং কুরআনে কিছু উল্লেখযোগ্য পার্থক্যের সাথে যোনার বাইবেলের বিবরণ পুনরাবৃত্তি করা হয়। কিছু মূলধারার বাইবেল পণ্ডিত সাধারণত যোনার বইটিকে কাল্পনিক এবং প্রায়শই কমপক্ষে আংশিকভাবে ব্যঙ্গাত্মক বলে মনে করেন, তবে যোনার চরিত্রটি একই নামের ঐতিহাসিক ভাববাদীর উপর ভিত্তি করে নির্মিত হতে পারে যিনি রাজত্বকালে ভবিষ্যদ্বাণী করেছিলেন। যিহূদার আমাসিয়াহর, যেমন ২ রাজাবলি পুস্তকে বর্ণিত হয়েছে।
যদিও যোনাকে গ্রাস করা প্রাণীটি প্রায়শই তিমি হিসাবে শিল্প ও সংস্কৃতিতে চিত্রিত হয়, তবুও হিব্রু পাঠ্যটি ডাগ গ্যাডল শব্দটির অর্থ ব্যবহার করে, যার অর্থ "দৈত্য মাছ"। সপ্তদশ এবং আঠারো শতকের গোড়ার দিকে, মাছের প্রজাতিগুলি যোনাকে গ্রাস করেছিল এমন প্রকৃতিবিদদের কাছে জল্পনা ছিল, যিনি গল্পটিকে একটি ঐতিহাসিক ঘটনার বিবরণ হিসাবে ব্যাখ্যা করেছিলেন। লোককাহিনীর কিছু আধুনিক পণ্ডিত বলেছেন যে জোনাহ এবং অন্যান্য কিংবদন্তি ব্যক্তিত্বের মধ্যে বিশেষত গিলগামেশ এবং গ্রীক নায়ক জেসনের মধ্যে মিল রয়েছে।
যোনা ভাববাদীর পুস্তক
যোনা পুরাতন নিয়ম বা হিব্রু বাইবেলের যোনা ভাববাদীর পুস্তকের কেন্দ্রীয় চরিত্র যেখানে সদাপ্রভু তাঁকে নির্দেশ দেন যে, “তুমি উঠ, নীনবীতে, সেই মহানগরে যাও, আর নগরের বিরুদ্ধে ঘোষণা কর, কেননা তাহাদের দুষ্টতা আমার সম্মুখে উঠিয়াছে।” কিন্তু যোনা সদাপ্রভুর সামনে থেকে তর্শীশে পালাবার জন্য ওঠেন; তিনি যাফোতে নেমে গিয়ে, তর্শীশে যাবে এমন এক জাহাজ পান; তখন জাহাজের ভাড়া দিয়ে সদাপ্রভুর সামনে থেকে নাবিকদের সঙ্গে তর্শীশে যাবার জন্য সেই জাহাজে প্রবেশ করন। কিন্তু সদাপ্রভু সমুদ্রে প্রচন্ড ঝড়ো বায়ু পাঠিয়ে দেন, সমুদ্রে ভীষণ ঝড় ওঠে, জাহাজ ভেঙে যাবার উপক্রম হয়। তখন নাবিকেরা ভয় পায়, প্রত্যেকে নিজের নিজের দেবতার কাছে কাঁদতে থাকে, আর ওজন কমানোর জন্য জাহাজের মাল সমুদ্রে ফেলে দেয়। তারা উপলব্ধি করে যে এটা কোনো সাধারণ ঝড় নয়৷ পরে নাবিকেরা গুলিবাঁট করে বুঝতে পারে যে যোনার দোষেই তাদের প্রতি এই অমঙ্গল ঘটছে। যোনা তাঁর দোষ স্বীকার করেন এবং নাবিকদের বলেন তাকে ধরে সমুদ্রে ফেলে দেওয়ার জন্য, তাতেই সমুদ্র শান্ত হবে। তবুও সেই লোকেরা জাহাজ ফিরিয়ে ডাঙায় নিয়ে যাবার জন্য ঢেউ কাটতে চেষ্টা করে। কিন্তু পেরে ওঠে না, কারণ সমুদ্র তাদের বিপরীতে আরো ভয়াবহ হয়ে ওঠে। পরে তারা যোনাকে ধরে সমুদ্রে ফেলে দেয়, তাতে সমুদ্র শান্ত হয়। তখন সেই লোকেরা সদাপ্রভুকে খুব ভয় পায় এবং আর তাঁর উদ্দেশ্যে বলিদান এবং নানা মানত করে। আর সদাপ্রভু যোনাকে গিলে ফেলার জন্য একটা বড় মাছ ঠিক করে রেখেছিলেন; সেই মাছের পেটে যোনা তিন দিন ও তিন রাত কাটান। তখন যোনা ঐ মাছের পেট থেকে নিজের ঈশ্বর সদাপ্রভুর কাছে প্রার্থনা করেন এবং তাঁর উদ্দেশ্যে ধন্যবাদসহ বলিদান ও মানত পূর্ণ করার সংকল্প করেন। পরে সদাপ্রভু সেই মাছকে নির্দেশ করাতে সে যোনাকে শুকনো ভূমির ওপরে উগরে দেয়।
"তখন ঈশ্বর যোনাকে কহিলেন, “তুমি এরণ্ড গাছটির নিমিত্ত ক্রোধ করিয়া কি ভাল করিতেছ?” তিনি কহিলেন, “মৃত্যু পর্যন্ত আমার ক্রোধ করাই ভাল।” সদাপ্রভু কহিলেন, “তুমি এই এরণ্ড গাছের নিমিত্ত কোন শ্রম কর নাই, এবং এটা বাড়াও নাই; ইহা এক রাত্রিতে উৎপন্ন ও এক রাত্রিতে উচ্ছিন্ন হইল, তথাপি তুমি ইহার প্রতি দয়ার্দ্র হইয়াছ। তবে আমি কি নীনবীর প্রতি, ঐ মহানগরের প্রতি, দয়ার্দ্র হইব না? তথায় এমন এক লক্ষ বিংশতি সহস্রের অধিক মনুষ্য আছে, যাহারা দক্ষিণ হস্ত হইতে বাম হস্তের প্রভেদ জানে না; আর অনেক পশুও আছে।”"
- যোনা ৪:৯–১১
জঙ্গল সাঁওতাল
জঙ্গল সাঁওতাল (জন্ম ১৯২৬ — মৃত্যু ৩ ডিসেম্বর, ১৯৮৮) ছিলেন নকশাল আন্দোলন-এর প্রতিষ্ঠাতাদের একজন। তিনি চারু মজুমদার এবং কানু সান্যাল-এর সাথে নকশাল আন্দোলন আরম্ভ করেন।
জন্ম ও প্রারম্ভিক জীবন
জঙ্গল সাঁওতাল দার্জিলিং জেলার হাতিঘেঁষায় জন্মেছিলেন। তিনি নেপালে বিয়ে করে সেখানেই বাস করতে থাকেন। ১৯৪৯ সালে সেদেশে রানাশাহীর বিরুদ্ধে নেপালি কংগ্রেস ও নেপালি কমিউনিস্ট সংগঠনের মিলিত সশস্ত্র গনসংগ্রামে যোগদান করেন। এই আন্দোলন ব্যার্থ হয় এবং তীব্র দমনপীড়ন চলতে থাকে। এই পরিস্থিতিতে তিনি পশ্চিমবঙ্গের নকশালবাড়ী ফিরে আসেন সপরিবারে।
কর্মজীবন
১৯৫২ সসালে কৃষকসভার একনিষ্ঠ কর্মী হয়ে গ্রামে গ্রামে কাজ করতেন। ভারতের কমিউনিস্ট পার্টি র সদস্যপদ লাভ করেন ১৯৫৩ সালে। তার সাহস, নিষ্ঠা, পার্টির প্রতি বিশ্বস্ততা তাকে মেহনতি মানুষের নিকটজন করে তোলে। তথাকতিত প্রাতিষ্ঠানিক শিক্ষা না পেলেও তিনি তার বিপুল অভিজ্ঞান দিয়ে নিজেকে উত্তরবঙ্গ কৃষক আন্দোলনের অবিসংবাদিত নেতা হিসেবে প্রতিষ্ঠা করেন। জঙ্গল দার্জিলিং জেলার সাঁওতাল জাতি অধ্যুষিত এলাকাগুলোতে একজন সুসম্মানিত ব্যক্তিত্ব হয়ে ওঠেন এবং সিপিএমের টিকিটে ফেব্রুয়ারি ১৯৬৭তে নির্বাচনে দাঁড়িয়েছিলেন কিন্তু নির্বাচনে পরাজিত হয়েছিলেন।
নকশাল আন্দোলনের উদ্ভব
১৮ মে ১৯৬৭ তারিখে, জঙ্গল সাঁওতাল কৃষক পরিষদের সদস্য ছিলেন। কৃষক পরিষদ তখন বর্গাচাষিদের মাঝে জমি সশস্ত্র সংগ্রামের মাধ্যমে পুনরায় বিতরণ করার সিদ্ধান্তে অংশ নিচ্ছিল। ২৩ মে, এক ভাগচাষি যখন তার বরাদ্দকৃত জমি চাষ করার প্রয়াস চালায়, সেই কৃষককে জমিদারের লাঠিয়ালরা আক্রমণ করে পেটায়। পরের দিন, যখন পরিদর্শক সোনম ওয়াংডির নেতৃত্বে একদল পুলিশ কিছু কৃষক নেতাদের গ্রেফতার করতে আসে তখন জঙ্গল সাঁওতাল গোষ্ঠীর তীর ও ধনুকের মাধ্যমে অতর্কিত আক্রমণ করেন। এতে সোনম ওয়াংডি মারা যায় এবং সহিংস নকশাল আন্দোলন আরম্ভ হয়। নবগঠিত কমিউনিস্ট পার্টি (মার্ক্সবাদী -লেনিনবাদী) গঠিত হলে জঙ্গল সাঁওতাল তাতে যোগ দেন। যদিও পার্টির গৃহীত খতম লাইনে মতবিরোধ দেখা দেয় তার সাথে। চা শ্রমিক আন্দোলনে ছিলেন। পশ্চিম দিনাজপুর এলাকায় বীরেন কিসকু ছদ্মনামে কাজ করতেন কৃষকদের মধ্যে। এসময় পুলিশ তাকে জঙ্গল সাঁওতাল বলে চিনে ফেলে ও তার সাত বছর কারাবাস হয়।
নিউটন (দ্ব্যর্থতা নিরসন)
নিউটন ইংরাজী ভাষাভাষী দেশে অনেক জায়গার নাম হিসেবে ব্যবহৃত হয়। ওইসব জায়গার নামের থেকে প্রত্যক্ষ বা অপ্রত্যক্ষভাবে অনেক বংশনাম বা পদবীরও উদ্ভব হয়েছে। এটি বোঝাতে পারে:
একেএম বজলুল করিম
এ কে এম বজলুল করিম ছিলেন একজন বাংলাদেশী নাট্য ব্যক্তিত্ব।
জীবনের প্রথমার্ধ
করিম ২৩ মার্চ ১৯৩২ সালে ব্রিটিশ ভারতের পূর্ববঙ্গের কুমিল্লায় জন্মগ্রহণ করেন। তিনি ঢাকা বিশ্ববিদ্যালয় থেকে স্নাতকোত্তর শেষ করেন। বিশ্ববিদ্যালয়ে থাকাকালীন তিনি থিয়েটারে সক্রিয় হন এবং সংস্কৃতি সংসদ এবং ঢাকা বিশ্ববিদ্যালয় কেন্দ্রীয় ছাত্র সংসদ আয়োজিত নাটকে অভিনয় করেন। তিনি ১৯৫৫ সালে নীলদূর্পুণ, ১৯৫৬ সালে পরিহাস বিজলিপিতাম এবং ১৯৫৬ সালে কেউ কিছু বলতে পারে না চরিত্রে অভিনয় করেন।
কর্মজীবন
করিম বাংলাদেশের প্রথম দিকের নাট্য আন্দোলনে গুরুত্বপূর্ণ ভূমিকা পালন করেন এবং ১৯৫৬ সালে একটি অগ্রগামী নাট্যদল ড্রামা সার্কেলের প্রতিষ্ঠাতা সদস্য ছিলেন। তিনি ১৯৬৩ সালে বিদেশে চলে যান এবং ১৯৭৩ সালে পাকিস্তান থেকে স্বাধীনতার পর বাংলাদেশে ফিরে আসেন। বাংলাদেশে ফেরার পর তিনি ড্রামা সার্কেলকে পুনরুজ্জীবিত করতে সাহায্য করেন। তিনি বেশ কিছু অবাঙালি নাটক বাংলায় অনুবাদ করে মঞ্চস্থ করেন।
মৃত্যু
করিম ১৯৭৭ সালে মারা যান।
ইরাওতা রোচানা
ইরাওতা রোচানা (বৈজ্ঞানিক নাম: Iraota rochana (Horsfield)) এক প্রজাতির ছোট আকারের প্রজাপতি যার শরীর কালচে বাদামী রঙের এবং এদের উপরের ডানা উজ্জ্বল ধাতব নীলচে রঙ দেখা যায়। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য।
প্রাইড অব পারফরম্যান্স পুরস্কার (১৯৭০–৭৯)
প্রাইড অফ পারফরম্যান্স পাকিস্তানি নাগরিকদের পাকিস্তান সরকার প্রদত্ত একটি পুরস্কার। এটি সাহিত্য, শিল্পকলা, ক্রীড়া, চিকিৎসা বিজ্ঞান এবং বিজ্ঞান বিষয়ে উলেখ্যযোগ্য অবদান রাখার জন্য প্রদান করা হয়।
১৯৭২
পুরস্কার ঘোষণা করা হয়নি।
১৯৭৩
পুরস্কার ঘোষণা করা হয়নি।
১৯৭৪
পুরস্কার ঘোষণা করা হয়নি।
১৯৭৫
চৌধুরী ফজলে হোসেন।
১৯৭৬
পারভিন সাকির
১৯৭৭
পুরস্কার ঘোষণা করা হয়নি।
৮৯৬৯
৮৯৬৯ হলো ২০১৬ সালের একটি পাকিস্তানি থ্রিলার চলচ্চিত্র যা পরিচালনা করেছেন আজিম সাজ্জাদ। চলচ্চিত্রটিতে প্রধান চরিত্রে অভিনয় করেছেন সাবা কমর, হুসেন টিওয়ানা, সাদাফ হামিদ, আনাম গোহের ও আলী জাবরান খান। কয়েকজন নতুন তারকা এই চলচ্চিত্রের মাধ্যমে পরিচিত হয়েছেন। এটি এজে মিডিয়া প্রোডাকশনের প্রযোজনার ব্যানারে ২ ডিসেম্বর ২০১৬ সালে মুক্তি পেয়েছে।
পটভূমি
চলচ্চিত্রে খুনের রহস্য দেখানো হয় যা‌ পরে একটি সিরিয়াল কিলার ট্রিভিয়ার সঙ্গে গল্পটি মোড় নেয়।
সংগীত
চলচ্চিত্রটির সংগীত পরিচালনা করেছেন রাহেল ফায়াজ।
মুক্তি
৮৯৬৯ এর ট্রেলার ২০১৪ সালের সেপ্টেম্বরে প্রকাশিত হয়েছিল। ছবিটি এপ্রিল ২০১৬ তে মুক্তি পাওয়ার কথা থাকলেও তা পরিবর্তন করে বছরের শেষের দিকে নেওয়া হয়েছিল। চলচ্চিত্রটি পাকিস্তানে দেশজুড়ে ২ ডিসেম্বর ২০১৬ সালে মুক্তি পেয়েছে।
প্রেরিত পিতর
প্রেরিত পিতর (ধ্রুপদী সিরীয়: ܫܸܡܥܘܿܢ ܟܹ݁ܐܦ݂ܵܐ; שמעון בר יונה; سِمعَان بُطرُس; Πέτρος; شمعون الصفـا; জন্ম c. ৩০ খ্রিষ্টাব্দ – মৃত্যু c.  ৬৪ থেকে ৬৮ খ্রীষ্টাব্দের মধ্যে), যিনি শিমোন পিতর, শিমিয়োন বা সাধু পিতর নামেও পরিচিত, ছিলেন যীশুখ্রীষ্টের বারোজন প্রেরিতের একজন এবং প্রারম্ভিক মণ্ডলীর নেতাদের অন্যতম। ক্যাথলিক মতানুসারে খ্রিষ্টের দ্বারা তাঁঁর যাজকাভিষেক হয় মথি ১৬:১৮ "মণ্ডলীর প্রস্তর" মন্তব্যে৷ তাঁকে সাধারণত রোমের প্রথম বিশপ এবং আন্তিয়খিয়ার প্রথম কুলপিতা মানা হয়৷ সমস্ত প্রাচীন খ্রীষ্টীয় সম্প্রদায় পিতরকে একজন প্রধান সন্ত এবং রোমীয় খ্রীষ্টমণ্ডলী ও আন্তিয়খিয়ার খ্রীষ্টমণ্ডলীর প্রতিষ্ঠাতা হিসেবে শ্রদ্ধা করে থাকে, কিন্তু তার বর্তমান উত্তরাধিকারীদের কর্তৃত্ব সম্পর্কে ভিন্নমত পোষণ করে৷
নূতন নিয়ম ইঙ্গিত করে যে পিতরের পিতার নাম ছিল যোহন (বা যোনাঃ) এবং গালীল প্রদেশের বৈৎসৈদা গ্রাম থেকে তিনি এসেছিলেন৷ তার ভাই আন্দ্রিয় তারই মতো একজন প্রেরিতদূত ছিলেন৷ মূলত একজন জেলে, তিনি বাণীপ্রচারকদের নেতৃত্বের ভূমিকা পালন করেন এবং বেশ কিছু বিশেষ মুহূর্তে যীশুর সঙ্গে ছিল, যেমন যীশুর দিব্যরুপান্তরণ৷ সুসমাচার মতে, পিতর স্বীকার করেছিলেন যে যীশুই হলেন মশীহ; পরে তিনি তিনবার যীশুকে অস্বীকার করেন এবং তার কাজের পরিণাম বুঝতে পেরে কেঁদেছিলেন; তিনি পেন্টেকস্টের দিনে বাণীপ্রচার করেছিলেন।
খ্রিস্টান মত অনুযায়ী, পিতর রোমীয় সম্রাট নেরো অগাস্টাস সিজারের অধীনে রোমে ক্রুশবিদ্ধ হন৷ মনে করা হয় যে তিনি নিজের অনুরোধে ক্রুশবিদ্ধ হয়েছিলেন উলটিয়ে, কারণ তিনি নিজেকে যীশুর ভঙ্গীতে ক্রুশবিদ্ধ হওয়ার অযোগ্য মনে করেছিলেন। বলা হয় যে ক্লেমেন্টাইন চ্যাপেলে তাকে ক্রুশবিদ্ধ করা হয়েছিল। বলা হয় যে তার দেহাবশেষ সেন্ট পিটার্স বেসিলিকাতে রয়েছে, যেখানে পোপ ৬ষ্ঠ পল ১৯৬৮ সালে প্রথম শতাব্দীর রোমান কবরস্থান আবিষ্কারের ঘোষণা করেছিলেন। ক্যাথলিক মত অনুযায়ী, সেন্ট পিতরের সরাসরি উত্তরাধিকারী হলেন বর্তমান পোপ, সম্প্রতি পোপ ফ্রান্সিস।
নূতন নিয়মের দুটি ধর্মপত্র পিতরের রচিত হিসেবে চিহ্নিত করা হয়, তবে বর্তমানে পণ্ডিতরা সাধারণত উভয়ের পিতররচিত হওয়াকে প্রত্যাখ্যান করে থাকেন। তার নাম বহন করে এমন বেশিরভাগ বই - অ্যাক্ট্স অব পিটার, পিটারের সুসমাচার, পিটারের প্রচার, পিটারের রহস্যোদ্ঘাটন এবং পিটারের বিচার - প্রাচীন খ্রিস্টীয় ধর্মাবলম্বীদের রচনা হিসেবে ধরা হয় এবং সেগুলোকে বাইবেলের ক্যাননগুলিতে অন্তর্ভুক্ত করা হয়নি।
নাম এবং ব্যুৎপত্তি
পিটারের আসল নাম ছিল সিমন (গ্রীক Σίμων) বা সিমেওন (গ্রীক : Συμεών)। পরবর্তীকালে তাকে কেফা (আরামীয় : כֵּיפָא) বা পেট্রস (গ্রীক : Πέτρος) নাম দেওয়া হয়। এই নামটির অনেকেই অনেকরকম ব্যাখ্যা দিয়ে থাকেন, যেমন শক্ত পাথর, মূল্যবান মণি ইত্যাদি। তবে অধিকাংশ পণ্ডিতরাই মেনে থাকেন যে এই নামটির দ্বারা সিমনের সদাসহিষ্ণু চরিত্রই দর্শানো হয়েছে। এই নামটিই কালানুক্রমে ভাষান্তরে ল্যাটিন ভাষায় পেট্রাস ও ইংরেজিতে পিটার হয়ে দাঁড়ায়। নূতন নিয়মে Σίμων Πέτρος (সিমন পেট্রস) নামটিকে ১৯ বার উল্লেখ করা হয়েছে। সিরীয়রা তাকে সিমন কেফাস বলেও ডাকেন। বাংলায় সাধারণতঃ তাকে সিমন পিটার বা সিমন পিতর নামেই ডাকা হয়ে থাকে।
নূতন নিয়মে পিতরের বর্ণনা
সকল বাণীপ্রচারকদের সুসমাচার, শিষ্যচরিত, হিব্রুদের সুসমাচার ইত্যাদি গ্রন্থগুলিতে পিতরের জীবনকাহিনীর উল্লেখ আছে। পিতর বৈৎসৈদার একজন জেলে ছিলেন। তার নাম ছিল শিমোন, যোনার পুত্র। প্রথম তিনটি বাণীপ্রচারকদের সুসমাচারই বর্ণনা করে যে পিতরের শাশুড়ী যীশুর দ্বারা ব্যাধি থেকে সুস্থ হয়ে ওঠেন কফরনূমে তার বাড়িতে; এর দ্বারা এটি স্পষ্ট যে পিতর বিবাহিত ছিলেন।
প্রথম তিনটি বাণীপ্রচারকদের সুসমাচারগুলির মধ্যে, পিতর (তখন শিমোন) তার ভাই, আন্দ্রিয় এবং সিবদিয়ের দুই পুত্র - যাকোব ও যোহনের মতো একজন জেলে ছিলেন। সাধু মথি লিখিত সুসমাচার এবং সাধু মার্ক লিখিত সুসমাচারে প্রভু যীশু শিমোন ও তার ভাই আন্দ্রিয়কে  মানবজাতির জেলে  হওয়ার জন্যে তাঁকে অনুসরণ করতে বলেছিলেন।
মথি, মার্ক ও যোহনের সুসমাচারে যীশুর জলের উপর দিয়ে হাঁটার ঘটনাটির উল্লেখ আছে। মথির সুসমাচারে এর সাথে রয়েছে ক্ষণিকের জন্যে পিতরের জলের উপর চলার কাহিনীর বর্ণনা। অবশ্য, মুহূর্তের মধ্যেই পিতর ডুবতে শুরু করে, কারণ তখনও যীশুর উপর তার সম্পূর্ণ বিশ্বাস জাগেনি।
যীশুর নিস্তারপর্বের ভোজে তিনি যখন তার শিষ্যদের পা ধুয়ে দিতে চাইলেন, পিতর আপত্তি জানিয়েছিলেন। তবে যীশুর কথাই তাকে মানতে হয়েছিল। আজও বেশ কিছু খ্রীস্টধর্মাবলম্বী মণ্ডলী বৃহস্পতিবার দিন এই পা ধোয়ার অনুষ্ঠান পালন করে থাকে।
তিনটি প্রধান সুসমাচারেই উল্লেখ আছে যে, যীশুকে যখন বন্দী করা হয়, তার এক সঙ্গী প্রধান যাজকের এক ভৃত্যের ডান কান কেটে ফেলে। যোহনের সুসমাচার বলে যে পিতর ছিল সেই ঘাতক ও সেই ভৃত্যের নাম ছিল ম্যাল্কাস। লূক আরও উল্লেখ করেন যে যীশু সেই কাটা কান সারিয়ে তোলেন এবং এটাই হয় তার ৩৭ অলৌকিক ঘটনার অন্তিম চমৎকার। সুসমাচার অনুযায়ী এরপর পিতর তিনবার যীশুকে প্রত্যাখ্যান করেন। তবে যীশুর পুনরুত্থানে যীশুর প্রশ্নে তিনি তিনবার তার প্রতি ভালোবাসা স্বীকার করেন।
মথির সুসমাচারে যীশু আত্মপরিচয় জানতে চাইলে পিতরই একমাত্র স্বীকার করেন যে তিনি মানবপুত্র হয়েও মশীহ, জীবন্ত ঈশ্বরের একমাত্র সন্তান। তখন যীশু পিতরকে  মণ্ডলীর প্রস্তর  বলে আখ্যা করেছিলেন এবং তার হাতে স্বর্গের চাবিকাঠি তুলে দেবার কথা বলেছিলেন।
রোমীয় শাসনে তাকে ক্রুশবিদ্ধ হয়ে মৃত্যুবরণ করতে হয়।
ছত্রাকবিজ্ঞান
থাম্ব|300x300পিক্সেল| [[মাশরুম ছত্রাকের এক ধরনের প্রজনন অঙ্গ হিসাবে বিবেচিত হয়। ]] ছত্রাকবিজ্ঞান হলো জীববিজ্ঞানের একটি শাখা যা ছত্রাক, ছত্রাকের বংশাণুবিজ্ঞান এবং প্রাণরসায়ন বৈশিষ্ট্য, ছত্রাকের শ্রেণিবিন্যাস এবং সনাতনী ঔষধ, খাদ্য, ছত্রাকের বিষাক্ততা ও সংক্রমণ ইত্যাদির উৎস হিসেবে ছত্রাকের উপযোগিতা নিয়ে আলোচনা করে।
ব্লখ তরঙ্গ
ব্লখ তরঙ্গ হলো পর্যায়ক্রমে পুনরাবৃত্ত পরিবেশে অবস্থিত কণা, সাধারণত স্ফটিকের মধ্যে অবস্থিত ইলেক্ট্রন-এর নির্দেশক এক ধরনের তরঙ্গ ফাংশন। একে ব্লখ ফাংশন বা ব্লখ দশা বা ব্লখ তরঙ্গফাংশন নামেও ডাকা হয়। সুইস পদার্থবিজ্ঞানী ফেলিক্স ব্লখের নামানুসারে এর নামকরণ করা হয়েছে। তরঙ্গফাংশন ψ একটি ব্লখ তরঙ্গ হবে যদি নিম্নোক্ত নীতি মেনে চলে -
ছত্রাকবিজ্ঞান
যে জীববিজ্ঞানী ছত্রাকবিজ্ঞানের বিশেষজ্ঞ তাকে ছত্রাকবিজ্ঞানী বলা হয়।
ব্লখ তরঙ্গ
যেখানে r হলো অবস্থান, ψ হলো ব্লখ তরঙ্গ, u হলো পর্যায়ক্রমিক ফাংশন, k একটি স্ফটিক তরঙ্গ ভেক্টর, e হলো ইউলার্স ধ্রুবক i হলো কল্পিত একক। ব্লখ তরঙ্গ মূলত ব্লখের উপপাদ্যের জন্য গুরুত্বপূর্ণ। কারণ এর দ্বারা একটি ইলেক্ট্রনের স্ফটিক দশায় স্টেশনারী স্টেট- এই সমীকরণ দ্বারা ব্যাখ্যা সম্ভব।
ছত্রাকবিজ্ঞান
উদ্ভিদের বিভিন্ন রোগের অধ্যয়ন বা ফাইটোপ্যাথোলজির সাথে ছত্রাকবিজ্ঞান নিবিড়ভাবে সম্পর্কিত। কারণ, উদ্ভিদের বেশিরভাগ সংখ্যক রোগ ছত্রাক দ্বারা সংক্রমিত হয়।
ব্লখ তরঙ্গ
প্রয়োগ ও ফলাফল
ব্লখের তরঙ্গের সবচেয়ে সাধারণ উদাহরণ হলো স্ফটিকের মধ্যস্থ ইলেক্ট্রন। উদাহরণস্বরূপঃ
ছত্রাকবিজ্ঞান
সাধারণ বর্ণনা
অনেক ছত্রাক প্রতিবিষ, অ্যান্টিবায়োটিক এবং অন্যান্য গৌণ বিপাক উৎপাদন করে। উদাহরণস্বরূপ, সার্বজনীন (বিশ্বব্যাপী) মহাজাতি ফিউসারিয়াম (Fusarium) এবং মানুষের স্বাস্থ্যে ফিউসারিয়াম কর্তৃক উৎপাদিত প্রতিবিষের প্রভাব নিয়ে আব্রাহাম জফের বিস্তর গবেষণা উল্লেখযোগ্য।
ব্লখ তরঙ্গ
ইতিহাস এবং সংশ্লিষ্ট কিছু সমীকরণ
১৯২৮ সালে ফেলিক্স ব্লখ দ্বারা ব্লখ দশার ধারণাটি সর্বপ্রথম উপস্থাপিত হয়েছিল ঘন স্ফটিক পদার্থের ভেতর দিয়ে ইলেক্ট্রন প্রবাহ বর্ণনা করার জন্য। জর্জ উইলিয়াম হিল (১৮৭৭),গ্যাস্টন ফ্লকুয়েট (১৮৮৩),আলেকজাণ্ডার লিয়াপুনভ (১৮৯২) পৃথক পৃথকভাবে এই ধরনের ফাংশন আবিষ্কার করেছিলেন। কিন্তু তারা শুধুমাত্র অন্তরীকরণেই এ ধরনের সমীকরণের মতো ফাংশনের গাণিতিক ব্যবহার করতেন। কিন্তু সর্বপ্রথম ব্লখ-ই পদার্থবিজ্ঞানে এর ব্যবহার করেন।
ছত্রাকবিজ্ঞান
ইতিহাস
এটা বিশ্বাস করা হয় যে, মানুষ প্রাগৈতিহাসিক সময় থেকেই খাদ্য হিসাবে মাশরুম সংগ্রহ করা শুরু করে। সর্বপ্রথম ইউরিপিডস (খ্রিস্টপূর্ব ৪৮০-৪০৬) এর রচনায় মাশরুম সম্পর্কে লিপিবদ্ধ করা হয়েছিল। সর্বপ্রথম গ্রীক দার্শনিক থিওফ্রাস্টোস অফ ইরেসোস (খ্রিস্টপূর্ব ৩ ৩৭১-২৮৮ ) উদ্ভিদকে নিয়ম মেনে শ্রেণিবদ্ধ করার চেষ্টা করেছিলেন। এই তালিকায় মাশরুম নির্দিষ্ট অঙ্গ অনুপস্থিত এমন উদ্ভিদ হিসাবে লিপিবদ্ধ করা হয়েছিল। এরপরে প্লিনি দ্য এল্ডার (২৩ – ৭৯ AD খ্রিস্টাব্দ) তার এনসাইক্লোপিডিয়া ন্যাচারালিস ইস্তোরিয়াতে ট্রাফলস সম্পর্কে লিখেন।
রাজলক্ষ্মী শ্রীকান্ত
চলচ্চিত্রটি ১৯৮৭ সালের ১৩ ফেব্রুয়ারি বাংলাদেশে মুক্তি পায়। ছবিটি ১২তম জাতীয় চলচ্চিত্র পুরস্কারে দুটি অভিনয় (শ্রেষ্ঠ পার্শ্বচরিত্রে অভিনেতা ও শ্রেষ্ঠ শিশু শিল্পী) ও একটি সঙ্গীত (শ্রেষ্ঠ নারী কণ্ঠশিল্পী) বিভাগে মোট চারটি পুরস্কার অর্জন করে এবং বাচসাস চলচ্চিত্র পুরস্কারে শ্রেষ্ঠ চলচ্চিত্রসহ ১১টি বিভাগে পুরস্কার লাভ করে।
কাহিনী সংক্ষেপ
রাজলক্ষ্মী সাহসী সুন্দরী রমণী। সামাজিক বিভিন্ন জটিলতার কারণে সে বাঈঁজীর কাজ বেছে নিলেও মনে প্রাণে সে শুধু শ্রীকান্তকে ভালবাসে। তার অপরিসীম ভালোবাসা আর দায়িত্ববোধ শ্রীকান্তকে আকৃষ্ট করে। রাজলক্ষ্মী চায় শ্রীকান্ত তাকে এই অনৈতিক জীবন থেকে তাকে মুক্ত করবে। কিন্তু শ্রীকান্তের জীবনে কমললতার আগমন ঘটলে রাজলক্ষ্মী শ্রীকান্তের জীবন থেকে দূরে সরে যায়। রাজলক্ষ্মী চায় শ্রীকান্তকে একান্ত নিজের করে পেতে, আর কমললতার দৃঢ় বিশ্বাস শ্রীকান্তের অন্তরে একমাত্র সেই আছে এবং তার কাছ থেকে শ্রীকান্তকে কেউই দূরে নিতে পারবেনা। কমললতাকে ভালোবাসা সত্বেও রাজলক্ষ্মীর নির্ভয় নিরাপদ আশ্রয়ে নিজেকে সঁপে দিতেই ভালোবাসে শ্রীকান্ত। আর তাই শ্রীকান্ত চায় রাজলক্ষ্মীর দায়িত্ববোধের আওতায় থাকতে ও কমললতার মনে গোপন স্বপ্ন হয়ে থাকতে।
সঙ্গীত
রাজলক্ষ্মী শ্রীকান্ত ছায়াছবির সঙ্গীত পরিচালনা করেছেন আলাউদ্দিন আলী ও সুর করেছেন খন্দকার নুরুল আলম। গীত রচনা করেছেন গাজী মাজহারুল আনোয়ার, আবু হেনা মোস্তফা কামাল, ও মোহাম্মদ রফিকুজ্জামান। গানে কণ্ঠ দিয়েছেন সাবিনা ইয়াসমিন, সুবীর নন্দী, রুনা লায়লা, ও আবিদা সুলতানা।
পুরস্কার
বাচসাস পুরস্কার
ধামধা
ধামধা (Dhamdha) ভারতের ছত্তিসগড় রাজ্যের দুর্গ জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে ধামধা শহরের জনসংখ্যা হল ৮৫৭৪ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে ধামধা এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
রূপালী সাগর মেনী
রূপালী সাগর মেনী (বৈজ্ঞানিক নাম: Datnioides polota) (ইংরেজি: silver tigerfish) হচ্ছে Datnioididae পরিবারের Datnioides গণের একটি স্বাদুপানির মাছ।
বিস্তৃতি
এই মাছ বাংলাদেশ, মায়ানমার, থাইল্যান্ড, মালয়েশিয়া, পাপুয়া নিউগিনি, ইন্দোনেশিয়া, কম্বোডিয়া, সিঙ্গাপুর, ভিয়েতনাম এবং ভারতে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটির বাংলাদেশে এখনও উপাত্তের অভাব আছে। বাংলাদেশে উপকূলীয় জলাশয় এবং মোহনায় সচরাচর পাওয়া যায়।
মালয়ী জামরুল
মালয়ী জামরুল (বৈজ্ঞানিক নাম:Syzygium malaccense) হচ্ছে মালয়েশিয়া ইন্দোনেশিয়া, (সুমাত্রা এবং জাভা) ভিয়েতনাম, থাইল্যান্ড, নিউ গিনি এবং অস্ট্রেলিয়ার মালয়ী জামরুলের পুরো গাছের ডাল গুলো গাঢ় মেজেন্টা রঙের ফুলে ভরা হয় এবং অসংখ্য মৌমাছি মধুর জন্য ঘোরা ঘুরি করে।
আনন্দপুর, বাঁকুড়া জেলা
আনন্দপুর হল ভারতের পশ্চিমবঙ্গ রাজ্যের বাঁকুড়া জেলার সদর মহকুমার বাঁকুড়া ১ সমষ্টি উন্নয়ন ব্লকে অবস্থিত একটি গ্রাম। আনন্দপুর বাঁকুড়া তথা পশ্চিমবঙ্গের সবচেয়ে ছোটো গ্রামগুলির অন্যতম।
লতিবান ইউনিয়ন
লতিবান বাংলাদেশের খাগড়াছড়ি জেলার অন্তর্গত পানছড়ি উপজেলার একটি ইউনিয়ন।
জনসংখ্যা
চাকমা,মারমা,ত্রিপুরা
অবস্থান ও সীমানা
পানছড়ি উপজেলার সম্পূর্ণ দক্ষিণাংশ জুড়ে লতিবান ইউনিয়নের অবস্থান। এ ইউনিয়নের উত্তরে পানছড়ি ইউনিয়ন ও উল্টাছড়ি ইউনিয়ন, পশ্চিমে মাটিরাঙ্গা উপজেলার বড়নাল ইউনিয়ন ও আমতলী ইউনিয়ন, দক্ষিণে খাগড়াছড়ি সদর উপজেলার ভাইবোনছড়া ইউনিয়ন এবং পূর্বে দীঘিনালা উপজেলার বাবুছড়া ইউনিয়ন অবস্থিত।
প্রশাসনিক কাঠামো
লতিবান ইউনিয়ন পানছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম পানছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
শিক্ষা প্রতিষ্ঠান
কলেজ ১টি,
কুড়াদিয়াছড়া টেকনিক্যাল স্কুল এন্ড কলেজ।
উচ্চ বিদ্যালয় ১টি,
নালকাটা উচ্চ বিদ্যালয়
যোগাযোগ ব্যবস্থা
সড়ক।দুর্বল ও নাজুক অবস্থা।
খাল ও নদী
লতিবান ইউনিয়নের মধ্য দিয়ে প্রবাহিত হচ্ছে চেঙ্গী নদী। লতিবান ছড়া নামে এলাকার মধ্যে খ্যাত আছে।এ ছড়ায় জন্মানো "লতি"বাঁশ থেকে এই নামের উৎপত্তি। এ ছাড়াও নালকাটা খাল,কুড়াদিয়া ছড়া উল্লেখযোগ্য।
হাট-বাজার
উপজেলার পানছড়ি ইউনিয়নে অবস্থিত পানছড়ি বাজার উপজেলা তথা জেলার ২য় বৃহত্তম বাজার। কুড়াদিয়াছড়া হাট বাজার উল্লেখযোগ্য।
জনপ্রতিনিধি
ভুমিধর রোয়াজা
চেয়ারম্যান ৪নং লতিবান ইউনিয়ন পরিষদ।
সুমেন্দু হ্রদ
সুমেন্দু হ্রদ বা মিরিক হ্রদ হচ্ছে ভারতের পূর্বাঞ্চলীয় রাজ্য পশ্চিমবঙ্গের দার্জিলিং জেলায় অবস্থিত মিরিকের একটি হ্রদ যার দৈর্ঘ্য ১/২ কিলোমিটার। হ্রদটিতে একটি হাঁটার পাদদেশ রয়েছে যা ইন্দ্রানি পুল নামে পরিচিত। হ্রদের ধারে পাইন গাছের ঘন বন রয়েছে। হ্রদের চারদিকে সাড়ে তিন কিলোমিটার পথ রয়েছে। হ্রদ থেকে কাঞ্চনজঙ্ঘা দেখা যায়। লেকের জলে নৌকাবিহার এবং টাট্টু ঘোড়ায় চেপে লেকের চারপাশ প্রদক্ষিণ করায় আছে এক অনাবিল আনন্দ।
ব্যাবিলন (২০২২-এর চলচ্চিত্র)
ব্যাবিলন (Babylon) হল ড্যামিয়েন শ্যাজেল রচিত ও পরিচালিত মার্কিন মহাকাব্যিক তিক্ত হাস্যরসাত্মক নাট্য চলচ্চিত্র। এতে শ্রেষ্ঠাংশে অভিনয় করেন ব্র্যাড পিট, মার্গো রবি, ডিয়েগো কালভা, জিন স্মার্ট, জোভান অ্যাডেপো ও লি জুন লি। এতে ১৯২০-এর দশকের শেষভাগে হলিউডে নির্বাক থেকে সবাক চলচ্চিত্রে উত্তরণের ফলে কিছু চরিত্রের উত্থান ও পতনের গল্প চিত্রিত হয়েছে।
২০২২ সালের ১৪ই নভেম্বর লস অ্যাঞ্জেলেসের স্যামুয়েল গোল্ডউইন থিয়েটারে ব্যাবিলন চলচ্চিত্রের উদ্বোধনী প্রদর্শনী জয় এবং ২৩শে ডিসেম্বর মার্কিন যুক্তরাষ্ট্রে মুক্তি দেওয়া হয়। চলচ্চিত্রটি এর চিত্রগ্রহণ, সুর, সম্পাদনা, নির্মাণ পরিকল্পনা, প্রধান অভিনয়শিল্পীদের অভিনয় ও বিষয়বস্তুর জন্য সমালোচকদের প্রশংসা অর্জন করে, কিন্তু এর গ্রাফিক বিষয়বস্তু ও দৈর্ঘ্যের জন্য মিশ্র প্রতিক্রিয়া লাভ করে। ৭৮-৮০ মিলিয়ন মার্কিন ডলারে নির্মিত চলচ্চিত্রটি ৫৬ মিলিয়ন মার্কিন ডলার আয় করে বক্স অফিসে চরম ব্যর্থ হয়।
চলচ্চিত্রটি অসংখ্য পুরস্কার ও মনোনয়ন লাভ করে, তন্মধ্যে রয়েছে ৯৫তম একাডেমি পুরস্কারে ৩টি মনোনয়ন; ৮০তম গোল্ডেন গ্লোব পুরস্কারে ৫টি মনোনয়ন থেকে ১টি জয়: শ্রেষ্ঠ মৌলিক সুর, ৭৬তম ব্রিটিশ একাডেমি চলচ্চিত্র পুরস্কারে ৩টি মনোনয়ন, ক্রিটিকস চয়েস চলচ্চিত্র পুরস্কারে শ্রেষ্ঠ চলচ্চিত্র-সহ ৯টি মনোনয়ন থেকে ১টি জয় এবং স্ক্রিন অ্যাক্টরস গিল্ড পুরস্কারে সেরা অভিনয়শিল্পীদল বিভাগে ১টি মনোনয়ন।
ইউরোপীয় ঋণ সংকট
থাম্ব|এই ছবিতে ইউরপের সকল দেশের পতাকা আছে তা দ্বারা ইউরিপীয় ইউনিয়ন বুঝাই এবং পাসের পরযাই সারনি দ্বারা অর্থনৈতিক অবস্থা বুঝাই। ইউরোপীয় ঋণ সংকট একটি বহু-বছরের ঋণ সংকট, যা ২০০৯ সালের শেষ থেকে ইউরোপীয় ইউনিয়নে সংঘটিত হয়েছিল। এই ঋণ সংকটকে প্রায়শই ইউরোজোন সংকট বা ইউরোপীয় সার্বভৌম ঋণ সংকট হিসাবেও উল্লেখ করা হয়। বেশ কিছু ইউরোজোন সদস্য রাষ্ট্র (গ্রিস, পর্তুগাল, আয়ারল্যান্ড, স্পেন ও সাইপ্রাস) তাদের সরকারি ঋণ পরিশোধ বা পুনঃঅর্থায়ন করতে পারেনি বা অন্যান্য ইউরোজোন দেশ, ইউরোপীয় কেন্দ্রীয় ব্যাংক (ইসিবি), বা আন্তর্জাতিক মুদ্রা তহবিলের (আইএমএফ) মতো তৃতীয় পক্ষের সহায়তা ছাড়া তাদের জাতীয় তত্ত্বাবধানে অতিরিক্ত ঋণগ্রস্ত ব্যাঙ্কগুলিকে জামিন দিতে পারেনি।
ইউরোজোন সংকট অর্থপ্রদানের ভারসাম্যের সংকটের কারণে হয়েছিল, যা দেশে হঠাৎ করে উল্লেখযোগ্য ঘাটতি ও বিদেশী ঋণের উপর নির্ভরশীল বিদেশী পুঁজির আগমন বন্ধ করে দিয়ে ছিল। রাষ্ট্রগুলির অবমূল্যায়নের (জাতীয় মুদ্রার মূল্য হ্রাস) অবলম্বন করতে অক্ষমতার কারণে সংকট আরও খারাপ হয়েছিল। ইউরো গ্রহণের আগে ইউরোজোনের সদস্য রাষ্ট্রগুলির মধ্যে সামষ্টিক অর্থনৈতিক পার্থক্যের কারণে কিছু ইউরোজোনের সদস্যদের মধ্যে ঋণ পুঞ্জীভূত হয়েছিল। ইউরোপীয় কেন্দ্রীয় ব্যাংক একক সুদের হার গ্রহণ করেছিল, যা উত্তর ইউরোজোন সদস্যদের বিনিয়োগকারীদের দক্ষিণে ঋণ দিতে উৎসাহিত করেছিল, যেখানে সুদের হার খুবই কম হওয়ায় দক্ষিণকে ঋণ নিতে উৎসাহিত করা হয়েছিল। সময়ের সঙ্গে সঙ্গে, এটি দক্ষিণে প্রাথমিকভাবে ব্যক্তিগত অর্থনৈতিক অভিনেতাদের দ্বারা ঘাটতি সঞ্চয়ের দিকে পরিচালিত করে।  ইউরোজোনের সদস্য রাষ্ট্রগুলির মধ্যে রাজস্ব নীতি সমন্বয়ের অভাব ইউরোজোনে ভারসাম্যহীন পুঁজি প্রবাহে অবদান রেখেছিল,  যখন ইউরোজোন রাষ্ট্রগুলির মধ্যে আর্থিক নিয়ন্ত্রক কেন্দ্রীকরণ বা সামঞ্জস্যের অভাব, ব্যাঙ্কগুলিকে বেলআউট প্রদানের বিশ্বাসযোগ্য প্রতিশ্রুতির অভাবের সঙ্গে ব্যাংক দ্বারা ঝুঁকিপূর্ণ আর্থিক লেনদেনকে উৎসাহিত করা হয়েছিল।  সংকটের বিস্তারিত কারণ দেশ ভেদে ভিন্ন ভিন্ন ছিল। বেশ কয়েকটি দেশে, ব্যাঙ্কিং ব্যবস্থা বেলআউট ও বুদবুদ-পরবর্তী অর্থনীতির মন্থরতার জন্য সরকারি প্রতিক্রিয়ার ফলে সম্পত্তির বুদবুদ থেকে উদ্ভূত ব্যক্তিগত ঋণগুলি সার্বভৌম ঋণে স্থানান্তরিত হয়েছিল। ইউরোপীয় ব্যাঙ্কগুলি সার্বভৌম ঋণের একটি উল্লেখযোগ্য পরিমাণের মালিক ছিল, যেমন ব্যাঙ্কিং ব্যবস্থা বা সার্বভৌমগুলির সচ্ছলতা সম্পর্কিত উদ্বেগগুলি নেতিবাচকভাবে শক্তিশালী করেছিল।
সংকটের সূত্রপাত ২০০৯ সালের শেষের দিকে হয়েছিল, যখন গ্রিস সরকার প্রকাশ করেছিল যে তাদের বাজেট ঘাটতি পূর্বের চিন্তার চেয়ে অনেক বেশি। গ্রিস ২০১০ সালের প্রথম দিকে বহিরাগত সাহায্যের জন্য আহ্বান জানায়, একটি ইইউ-আইএমএফ বেলআউট প্যাকেজ ২০১০ সালের মে মাসে গ্রহণ করে। ইউরোপীয় দেশগুলি ২০১০ সালের শুরুর দিকে ইউরোপীয় আর্থিক স্থিতিশীলতা সুবিধা (ইএফএসএফ) ও ২০১০ সালের শেষের দিকে ইউরোপীয় স্থিতিশীলতা ব্যবস্থার (ইএসএম) মতো আর্থিক সহায়তা ব্যবস্থাগুলির একটি সিরিজ বাস্তবায়ন করেছিল। ইউরোপীয় ব্যাঙ্কগুলির মধ্যে অর্থের প্রবাহ বজায় রাখার জন্য ইসিবি সুদের হার হ্রাস করেছিল এবং এক ট্রিলিয়ন ইউরোরও বেশি সস্তা ঋণ প্রদান করে সংকট সমাধানে অবদান রেখেছিল। ইএফএসএফ/ইএসএম থেকে সার্বভৌম রাষ্ট্রীয় বেলআউট/সতর্কতামূলক কর্মসূচিতে জড়িত সমস্ত ইউরোজোন দেশগুলির জন্য ২০১২ সালের ৬ই সেপ্টেম্বর বিনামূল্যে সীমাহীন সমর্থন ঘোষণা করা হয়েছিল, কিছু খরচ সম্পূর্ণরূপে আর্থিক লেনদেন (ওএমটি) কমানোর মাধ্যমে ইসিবি আর্থিক বাজারগুলিকে শান্ত করেছিল। আয়ারল্যান্ড ও পর্তুগাল যথাক্রমে ২০১০ সালের নভেম্বর মাস ও ২০১১ সালের মে মাসে ইইউ-আইএমএফ বেলআউট পেয়েছিল। গ্রিস দ্বিতীয় বেলআউট ২০১২ সালের মার্চ মাসে পেয়েছিল। স্পেন ও সাইপ্রাস উভয়ই ২০১২ সালের জুন মাসে উদ্ধার প্যাকেজ পেয়েছিল।
অর্থনৈতিক প্রবৃদ্ধিতে ফিরে আসা ও উন্নত কাঠামোগত ঘাটতি আয়ারল্যান্ড ও পর্তুগালকে ২০১৪ সালের জুলাই মাসে তাদের বেলআউট কর্মসূচিগুলি থেকে বেরিয়ে আসতে সক্ষম করেছিল। গ্রিস ও সাইপ্রাস উভয়ই ২০১৪ সালে আংশিকভাবে বাজারে অ্যাক্সেস পুনরুদ্ধার করতে সক্ষম হয়েছিল। স্পেন কখনই আনুষ্ঠানিকভাবে বেলআউট কর্মসূচি পায়নি। ইএসএম থেকে স্পেনের উদ্ধার প্যাকেজটি একটি ব্যাঙ্ক পুনঃপুঁজিকরণ তহবিলের জন্য নির্ধারিত ছিল এবং এতে সরকারের জন্য আর্থিক সহায়তা অন্তর্ভুক্ত ছিল না। এই সংকটের উল্লেখযোগ্য বিরূপ অর্থনৈতিক প্রভাব ও শ্রমবাজারের প্রভাব ছিল, গ্রিস ও স্পেনে বেকারত্বের হার ২৭%-এ পৌঁছেছিল, এবং শুধুমাত্র সমগ্র ইউরোজোনের জন্য নয়, সমগ্র ইউরোপীয় ইউনিয়নের জন্য নিম্ন অর্থনৈতিক প্রবৃদ্ধির জন্য ঋণ সংকটকে দায়ী করা হয়েছিল। এটি ইউরোজোনের ১৯ টি মধ্যে ১০ টি দেশের ক্ষমতাসীন সরকারে একটি বড় রাজনৈতিক প্রভাব ফেলেছিল, যা গ্রিস, আয়ারল্যান্ড, ফ্রান্স, ইতালি, পর্তুগাল, স্পেন, স্লোভেনিয়া, স্লোভাকিয়া, বেলজিয়াম ও নেদারল্যান্ডের পাশাপাশি ইউরোজোনের বাইরে যুক্তরাজ্যে ক্ষমতার পরিবর্তনে অবদান রাখেছিল।
কারণ
ইউরোজোন সংকটটি ইউরোজোনের কাঠামোগত সমস্যা ও জটিল কারণসমূহের সংমিশ্রণের ফল ছিল। একটি ঐকমত্য রয়েছে যে ইউরোজোন সংকটের মূল একটি অর্থপ্রদানের ভারসাম্যের সংকটে নিহিত (বিদেশী ঋণের উপর নির্ভরশীল রাষ্ট্রসমূহে বিদেশী পুঁজির হঠাৎ বন্ধ হয়), এবং রাষ্ট্রসমূহ অবমূল্যায়নের (বিদেশী বাজারে রপ্তানিকে আরও প্রতিযোগিতামূলক করতে জাতীয় মুদ্রার মূল্য হ্রাস) আশ্রয় নিতে না অক্ষম হওয়ায় সংকটটি আরও খারাপ দিকে এগিয়ে গিয়েছিল। অন্যান্য গুরুত্বপূর্ণ কারণসমূহের মধ্যে রয়েছে অর্থের বিশ্বায়ন; ২০০২-২০০৮ সালের সময়কালে সহজ ঋণের শর্ত যা উচ্চ-ঝুঁকিপূর্ণ ঋণ ও ঋণ গ্রহণের অনুশীলনকে উৎসাহিত করেছিল; ২০০৭-০৮ সালের আর্থিক সংকট; আন্তর্জাতিক বাণিজ্য ভারসাম্যহীনতা; রিয়েল এস্টেট বুদবুদ যা ফেটে পরেছিল; ২০০৮-২০১২ সালের মহামন্দা; সরকারি রাজস্ব ও ব্যয় সম্পর্কিত রাজস্ব নীতি পছন্দ; এবং সমস্যাগ্রস্ত ব্যাঙ্কিং শিল্প ও ব্যক্তিগত বন্ডহোল্ডারদের বেইল আউট করার জন্য রাষ্ট্রসমূহ দ্বারা ব্যবহৃত পন্থা, ব্যক্তিগত ঋণের বোঝা বা সামাজিকীকরণ লোকসান অনুমান করে।
লিভোফ্লক্সাসিন
লিভোফ্লক্সাসিন (Levofloxacin), ফ্লুরোকুইনোলোন্স গ্রুপের একটি অ্যান্টিবায়োটিক। এটি বিভিন্ন জীবাণু সংক্রামণ যেমন সাইনুসাইটিস, নিউমোনিয়া, মূত্রনালি, প্রোস্টেট ও পাকস্থলীর সংক্রমণ এর চিকিৎসায় ব্যবহৃত হয়। এটি অন্য অ্যান্টিবায়োটিকের সাথে যক্ষ্মা, মেনিনজাইটিস বা পেলভিক ইনফ্ল্যামাটোরি ডিজিজের চিকিৎসায় ব্যবহৃত হয়।
১৯৯৬ সালে মার্কিন যুক্তরাষ্ট্রে এটি ব্যবহারের জন্য অনুমোদিত হয়। এটি বিশ্ব স্বাস্থ্য সংস্থার জরুরি ওষুধের তালিকায় স্থান পেয়েছে।
ত্রিপুরা রাজ্য নির্বাচন কমিশন
ত্রিপুরা রাজ্য নির্বাচন কমিশন হল ভারতের ত্রিপুরা রাজ্যে গঠিত একটি স্বায়ত্তশাসিত এবং সংবিধিবদ্ধ সংস্থা যারা নির্বাচন অবাধ, সুষ্ঠু এবং নিরপেক্ষভাবে অনুষ্ঠিত করে। অনুচ্ছেদ 243K এবং 243 ZA এবং অনুচ্ছেদ ৩২৪ অনুসারে বিধান সহ ভারতের সংবিধান রাজ্য নির্বাচন কমিশনগুলির ক্ষমতা সৃষ্টি এবং সুরক্ষা নিশ্চিত করে৷ ত্রিপুরা রাজ্য নির্বাচন কমিশন পৌরসভা, মিউনিসিপ্যাল কর্পোরেশন, পঞ্চায়েত এবং ভারতের নির্বাচন কমিশন দ্বারা নির্দিষ্ট অন্য যেকোনও শহুরে স্থানীয় সংস্থাগুলির নির্বাচন পরিচালনার জন্য দায়বদ্ধ৷ ত্রিপুরার রাজ্যপাল কর্তৃক ত্রিপুরার রাজ্য নির্বাচন কমিশনার নিযুক্ত হন।
ইতিহাস এবং প্রশাসন
ভারতের নির্বাচন কমিশনের ক্ষমতার অনুরূপ রাজ্যের জন্য ১৯৫০ সালে রাজ্য স্তরের নির্বাচন তত্ত্বাবধানের জন্য ত্রিপুরা রাজ্য নির্বাচন কমিশন গঠিত হয়েছিল। ত্রিপুরা রাজ্য নির্বাচন কমিশনার ত্রিপুরার রাজ্যপাল কর্তৃক নিযুক্ত হন।  পদের স্বায়ত্তশাসন নিশ্চিত করার জন্য রাজ্য নির্বাচন কমিশনারকে হাইকোর্টের বিচারকের জন্য উল্লিখিত কারণ ও পদ্ধতি ছাড়া পদ থেকে অপসারণ করা যাবে না।
কাতার বৈজ্ঞানিক ক্লাব
কাতার বৈজ্ঞানিক ক্লাব, কাতারের একটি অলাভজনক প্রতিষ্ঠান। এটি বেশ কয়েকটি বৈজ্ঞানিক ক্ষেত্রে প্রশিক্ষণ প্রোগ্রাম, কর্মশালা এবং ক্রিয়াকলাপ পরিচালনা করে।
মিশন
এই প্রতিষ্ঠানের লক্ষ্য বৈজ্ঞানিক অনুশীলনের জন্য উপযুক্ত পরিবেশ তৈরি করা; তরুন জনগোষ্ঠীর মধ্যে বৈজ্ঞানিক ক্রিয়াকলাপকে উৎসাহিত করন এবং বিজ্ঞানের প্রতি তাদের আগ্রহ বাড়ানো।
পটভূমি
এই ক্লাবটি ১৯৮৭ সালে একটি ডিক্রি অনুসারে প্রতিষ্ঠিত হয়েছিল যা কাতার যুব কল্যাণের উচ্চ কাউন্সিলের ভাইস চেয়ারম্যান দ্বারা জারি করা হয়েছিল, এই অনুরোধের প্রতিক্রিয়া হিসাবে পঁচিশ জন সদস্য দ্বারা জমা দেওয়া হয়েছিল। প্রাথমিকভাবে, ক্লাবটির কেবল দুটি বিভাগ ছিল যা ইলেকট্রনিক্স এবং তড়িৎ, তবে ক্লাবের সদস্য সংখ্যা বৃদ্ধি পাওয়ায় বিভাগগুলির সংখ্যা বৃদ্ধি পেয়েছিল।
বিভাগ এবং বিভাগসমূহ
ক্লাবটি জ্যোতির্বিজ্ঞান, বিমান, প্রকৌশল এবং অন্যান্য অনেকগুলি বিভাগ নিয়ে গঠিত। তরুণ বিজ্ঞানীদের উৎসর্গীকৃত বিভাগ রয়েছে যেখানে বাচ্চারা বিভিন্ন বৈজ্ঞানিক পরীক্ষা-নিরীক্ষা এবং ক্রিয়াকলাপে অংশ নিতে পারে। সাংস্কৃতিক কারণে, মহিলা সদস্যদের একটি পৃথক বিভাগ রয়েছে যার নাম "সায়েন্টিফিক গার্ল ক্লাব" এবং এটি অন্যান্য প্রধান বিভাগ থেকে পৃথকভাবে কার্যক্রম পরিচালনা করে; তবে এই বিভাগগুলির মধ্যে সহযোগিতা রয়েছে।
সম্প্রদায় উদ্যোগ
২০০৮ সালে ক্লাবটি মাইক্রোসফটের সহযোগিতায় " গ্রিন কম্পিউটার " প্রকল্প চালু করে। প্রকল্পটি বিভিন্ন সংস্থা ও বাড়ি থেকে বাতিল কম্পিউটার পুনর্ব্যবহার করার চেষ্টা করেছিল যাতে তারা নিম্ন আয়ের লোকেরা পুনরায় সেটা ব্যবহার করতে পারে। ২০১২ সালে, এই প্রকল্পটি মাইক্রোসফ্ট থেকে তহবিল প্রাপ্তির পাশাপাশি কাতারের কমার্সিয়াল ব্যাংক থেকে কিউআর ফর্মে ২০০,০০০ অনুদান তহবিল প্রাপ্ত হয়েছিল। প্রকল্পটি একই বছর অন্য দেশেও এর কার্যক্রম সম্প্রসারণ শুরু করেছিল।
দুক্কি কাওয়া
আকার
দুক্কি কাওয়া প্রসারিত অবস্থায় ডানার আকার ৯৫-১০৫মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত দুক্কি কাওয়ার উপপ্রজাতিসমূহ হল-
বিস্তার
এই প্রজাতি দক্ষিণ ভারত থেকে মহারাষ্ট্র, সিকিম থেকে অরুণাচল প্রদেশ পর্যন্ত, নেপাল, ভুটান, শ্রীলঙ্কা এবং মায়ানমার এর বিভিন্ন অঞ্চলে দেখা যায়।
বর্ণনা
স্ত্রী ও পুরুষ উভয়েই কাওয়া এর সাথে সাদৃশ্যযুক্ত। তবে পুরুশদের সামনের ডানার উপরিতলে দুটি সমান্তরাল ও অধিক লম্বা দাগ (brand) লক্ষ্য করা যায়। স্ত্রী নমুনায় সামনের ডানার নিম্নতলে ১খ শিরামধ্যে অনুরূপ দুটি (brand) চোখে পড়ে। কাওয়া এর ন্যায়, এই প্রজাতির স্ত্রী প্রকারে সামনের ডানার নিম্নপৃষ্ঠে সেল এ একটি ছোপ বর্তমান।
উত্তর-পূর্ব ভারতীয় উপপ্রজাতিতে Euploea sylvester hopei (Cachar Double-branded Blue Crow) সামনের ডানার উপরতল উজ্জ্বল নীল আঁশে ছাওয়া এবং ডিসকাল ও সাবটার্মিনাল অংশে যথাক্রমে ফ্যাকাশে নীল কিছু ছোট ছোপ ও অনুরূপ ছোপের সারি বিদ্যমান। পিছনের ডানার উপরিতলের বর্ন গাঢ় বাদামী ও ডিসকাল অঞ্চলে উজ্জ্বল নীল আঁশের ছোঁয়া চোখে পড়ে।
দক্ষিন ভারতীয় উপপ্রজাতিতে Euploea sylvester coreta (Double-branded Black Crow) ডানার উপরিতল কালচে বাদামী বর্নের। সামনের ডানায় একসারি সাদা সাব-টার্মিনাল ছোপ এবং পিছনের ডানায় একসারি লম্বাটে সাবটার্মিনাল ছোপ ও ছোট একসারি টার্মিনাল ছোপ পরিলক্ষিত হয়।
আচরণ
আচরনবিধি Euploea বর্গের অন্যান্য প্রজাতির ন্যায়। সাধারনত এদের উড়ান দুর্বল ও হাওয়ায় ডানা ভাসিয়ে, তবে ভয় পেলে অথবা মাঝেমধ্যে দ্রুত উড়তেও দেখা যায়। জঙ্গলাবৃত অঞ্চল এবং জঙ্গলের কিনারা এদের পছন্দের বাসস্থান। এরা ফুলে বসে মধু পান করে এবং ভিজে ছোপে অবস্থান করে। এদের ঝাঁক বেঁধে বিশ্রাম (roosting) করতে দেখা যায় এবং অন্যান্য milkweed প্রজাতির সাথে পরিযায়ীতা করে।
দক্ষিন ভারতীয় উপপ্রজাতি Euploea sylvester coreta (Double-branded Black Crow) দক্ষিন ভারতের পার্বত্য অঞ্চল এবং প্বার্শবর্তী সমতলভুমি এবং মালাবার উপকূল অঞ্চলে আবদ্ধ থাকে। নীলগিরি পর্বতমালার পাদদেশে মাঝেমাধ্যে এরা খুবই সুলভদর্শন হয়ে পড়ে এবং উক্ত পর্বতমালার ৭০০০ফুট উচ্চতা পর্যন্ত এদের দর্শন মেলে। প্রায় সারাবছরই এই উপপ্রজাতির বিচরন লক্ষ্য করা যায়, তবে বর্ষাকালে এদের প্রাচুর্য বাড়ে। শ্রীলঙ্কায় এই উপপ্রজাতি বেশ ভাল মত সুলভ, বিশেষত শুষ্ক ঋতুতে এবং উড়ান এর সময় ছাড়া মূলত নিচু উচ্চতায় আবদ্ধ থাকে।
উত্তর-পূর্ব ভারতীয় উপপ্রজাতি Euploea sylvester hopei (Cachar Double-branded Blue Crow) উত্তরবঙ্গ এবং উত্তর-পূর্ব ভারতের জঙ্গলে মোটামুটি সুলভ সংখ্যায় দেখা যায় মার্চ থেকে মে মাস পর্যন্ত। নাগা পাহাড়ে বসন্তকালে (মার্চ-মে মাসে) এরা খুবই সুলভ। এই উপপ্রজাতি মূলত নিচু উচ্চতায় বিরাজ করে।
আহার্য উদ্ভিদ
এই শূককীট Apocynaceae, Asclepiadaceae, Moraceae,Ficus obliqua, Ficus microcarpa, Ficus racemosa,মেষশৃঙ্গ (Gymnema sylvestre) এবং Ichnocarpus frutescens গাছের কচি পাতার রসালো অংশ আহার করে।
পাখির ডিম
300px|thumb|right পাখির ডিম স্ত্রী পাখি দ্বারা উৎপাদিত হয়। প্রতিটি ডিম থেকে একটি বাচ্চা তৈরি হয়। অবশ্য কিছু পাখি আছে যারা ডিম নিষিক্ত করতে পারে না।  এমনকি এরা যখন ডিম পাড়ে তখন নির্জন কোন গাছে অথবা পরিত্যাক্ত জায়গা খোঁজে।
রং
thumb|পেঙ্গুইন জাতীয় পাখির ডিম মেরুদন্ডীদের প্রাণীদের ডিমের রং সাধারনত সাদা হয় কারণ ডিমের খোলসে ক্যালসিয়াম কার্বোনেটের কোষ থাকে, কিন্তু কিছু পাখি রঙ্গিন ডিম উৎপাদন করে। রঙ্গক পদার্থ এবং দস্তা থাকায় এটি সবুজ বা নীল রং দিতে পারে, এবং রঙ হিসাবে হিসাবে লাল এবং বাদামী রং উৎপাদন করে। thumb|উটপাখির ডিম (আফ্রিকা) সাধারণত কিছু স্থল-পাখি ছাড়াও, অনেকের সাদা ডিম আছে যেমন: কারাড্রিফর্মিস এবং নিশাচর পাখিদের। আবার কিছু পরাশ্রয়ী পাখি যেমন: কোকিল প্রায়ই ঘনিষ্ঠভাবে চড়াই-জাতীয় পাখিদের ডিমের ধরনের সাথে মেলে। চড়াই জাতীয় পাখিদের প্রজাতির রহস্যপূর্ণ রঙের কোন প্রয়োজন নেই, এমনকি সমন্বয়পূর্ণ রঙ্গিন ডিম এদের আছে। চড়াই জাতীয় পাখিদের ডিমে আলোকচিত্র চিহ্ন একটি কঠিন অবস্থা পিচ্ছিলকারক পদার্থ হিসাবে থাকে যা ভঙ্গুরতা কমাতে সাহায্য করে। স্থানীয় মাটিতে যদি অপর্যাপ্ত ক্যালসিয়াম পাওয়া যায়, ডিমের খোলস বিশেষ করে  এটি মাঝামাঝি পাতলা হতে পারে । প্রটোপ্রফাইরিন ফুটকি এই। ক্ষতিপূরণ করে, এবং মাটির মধ্যে ক্যালসিয়ামের পরিমাণ বৃদ্ধি করে। যে সকল পাখি ঝোপের কাছাকাছি বা মাটিতে বাসা গড়ে তুলে, সে সকল পাখির দাগযুক্ত ডিম পাড়ার সম্ভাবনা বেশি। গাছে নির্মাণ করা বাসার  পাখিরা সাধারণত, তিলকিত, চকচলে, নীল বা সবুজাভ ডিম পাড়ে। ডিমের রং জেনেটিক্যালি প্রভাবিত ।  শুধুমাত্র মায়ের মাধ্যমে এটা উত্তরাধিকারসূত্রে প্রাপ্ত হতে পারে। জিন স্বাভাবিক জন্য দায়ী লিঙ্গ নির্ধারণে হয় ওয়াট ক্রোমোসোম (মহিলা পাখি WZ লিখে হয়, পুরুষদের ZZ হয়)।
বৈচিত্র
পাখির ডিম বৈচিত্র্যময় উদাহরণ স্বরূপ:
আকার
ডিমের আকার প্রাপ্তবয়স্ক পাখিদের বিভিন্ন রকম। যেমন: উটপাখির ডিম ১.৫ কেজি আবার হামিংবার্ড এর ডিম ০.৫ গ্রাম। কিউইদের ডিম সামঞ্জস্যহীনভাবে স্ত্রী পাখিদের শরীরের থেকেও ওজনের ২০% বড় ডিম হয়।
লরেন্স ক্যাসডান
লরেন্স ক্যাসডান (ইংরেজি: Lawrence Kasdan) (জন্ম: ১৪ই জানুয়ারি, ১৯৪৯) একজন মার্কিন চলচ্চিত্র পরিচালক, প্রযোজক ও চিত্রনাট্যকার। তার লেখা সবচেয়ে বিখ্যাত চলচ্চিত্রগুলোর মধ্যে রয়েছে এম্পায়ার স্ট্রাইক্‌স ব্যাক (১৯৮০) ও রেইডার্‌স অফ দ্য লস্ট আর্ক (১৯৮১)। তবে পরিচালক হিসেবে সফলতা আরও বেশি, তার পরিচালিত সিনেমাগুলোর মধ্যে সবচেয়ে বিখ্যাত হচ্ছে ইরটিক থ্রিলার বডি হিট (১৯৮১), কমেডি ড্রামা দ্য বিগ চিল (১৯৮৩) এবং ওয়েস্টার্ন থ্রিলার সিলভারাডো (১৯৮৫)। এছাড়া তার দি অ্যাক্সিডেন্টাল ট্যুরিস্ট (১৯৮৮) এ অভিনয়ের জন্য জিনা ডেভিস সেরা পার্শ্ব অভিনেত্রী হিসেবে অ্যাকাডেমি অ্যাওয়ার্ড অর্জন করেছিলেন।
জীবন ও কর্ম
ইউনিভার্সিটি অফ মিশিগান থেকে গ্র্যাজুয়েশন করার পর ক্যাসডান প্রথমে ইংরেজির শিক্ষক হতে চেয়েছিলেন, কিন্তু তার পরিবর্তে শিকাগোভিত্তিক কিছু টেলিভিশন বিজ্ঞাপনের জন্য লেখা শুরু করেন। তার কয়েকটি বিজ্ঞাপন পুরস্কারও পায়। এরই ধারাবাহিকতায় একসময় সিনেমার জন্য চিত্রনাট্য লেখা শুরু করেন এবং একের পর এক ব্যর্থতার পর অবশেষে দি এম্পায়ার স্ট্রাইকস ব্যাক (১৯৮০) রচনায় অংশগ্রহণের জন্য দ্বিতীয় লেখক হিসেবে ক্রেডিট অর্জন করেন। এই সফলতাই তাকে জর্জ লুকাসের গল্প অবলম্বনে রেইডার্‌স অফ দ্য লস্ট আর্ক (১৯৮১, ইন্ডিয়ানা জোন্স সিরিজের একটি সিনেমা) এর চিত্রনাট্য রচনার সুযোগ করে দেয়।
এরই মাঝে তিনি চলচ্চিত্র পরিচালনাতেও মনোনিবেশ করেন। তার পরিচালিত প্রথম সিনেমা বডি হিট (১৯৮১) একটি নব্য-নোয়া ঘরাণার ইরটিক থ্রিলার। এই সিনেমা হলিউড জগতে একইসাথে পরিচালক হিসেবে ক্যাসডান এবং অভিনেত্রী হিসেবে ক্যাথলিন টার্নারের অবস্থান পাকাপোক্ত করে। একই বছর কন্টিনেন্টাল ডিভাইড-এর জন্য তার লেখা চিত্রনাট্য খুব একটা সফলতা পায়নি কিন্তু দুই বছর পর দ্য বিগ চিল (১৯৮৩, কমেডি ড্রামা) নির্মাণের কারণে পরিচালক ও লেখক হিসেবে খুব প্রশংসিত হন। এতে বন্ধু কেভিন কস্‌নারকে অন্তর্ভুক্ত করতে চেয়েও পারেননি। তাই পরবর্তীকালে ১৯৮৫ সালে সিলভারাডো নামক ওয়েস্টার্ন সিনেমাটিতে কস্‌নারের সাথে কাজ করেন।
শুয়াবুল ইমান
শুয়াবুল ইমান, (شعب الايمان ; ইংরেজি:Shuwab-ul-Iman) এটি হাদিস গ্রন্থ, এবং ইমাম আল-বায়হাকি (৩৮৪ হিজরি - ৪৫৮ হিঃ) সংকলন করেছেন।
বর্ণনা
এই বইতে ইমানের শাখা (শুয়াবুল ইমান) বর্ণনা করা হয়েছে এবং ইমাম বায়হাকি মূলত হযরত মুহাম্মদ (দঃ) এর একটি হাদিস অনুসারে বইটির নাম বেছে নিয়েছেন যেখানে তিনি উল্লেখ করেছিলেন যে ইমানের সত্তর (৭০) এরও বেশি শাখা রয়েছে । বই অনুসারে, ইমান (বিশ্বাস) এর তিনটি প্রধান শাখা রয়েছে । যেমন :
হাদিস সংখ্যা
হাদিস ক্ষেত্রে অন্যান্য গুরুত্বপূর্ণ কাজ ছাড়াও ইহা ইমাম বায়হাকির সংকলিত হাদিসের অন্যতম বৃহৎ সংগ্রহ । এতে অন্তর্ভুক্ত হাদিসের সংখ্যা ১০৮০৮ । এর অনেক হাদিস সিহাহ সিত্তাহে অন্তর্ভুক্ত রয়েছে । মাকতাবা শামিলা এর মতে এতে প্রায় এগারো হাজার (১১০০০) হাদিস (বর্ণনাসমূহ) রয়েছে ।
মুহাদ্দিসদের কাছে এর ব্যবহার
এই বইটি একটি স্থায়ী খ্যাতি অর্জন করেছে । বেশিরভাগ পণ্ডিত এটি ব্যবহার করেছেন ।
প্রকাশনা
বেশ কয়েকটি প্রকাশক বইটি বিভিন্ন স্থানে প্রকাশ করেছেন (মূল বইটি আরবিতে রয়েছে):